PMIndiaData/PMIndiaSum huggingface dataset:
وزیر اعظم نے گجرات کے وڈودرا میں سڑک حادثے میں ہونے والے جانی نقصان پر افسوس کا اظہار کیا

وزیر اعظم جناب نریندر مودی نے گجرات کے وڈودرا میں ایک سڑک حادثے میں ہونے والے جانی نقصان پر دکھ اور افسوس کا اظہار کیا ہے۔ وزیراعظم نے ہر ایک مرنے والے کے قریبی رشتے دار کو 2 لاکھ اور روپے اور زخمی ہونے والوں کے لئے 50 ہزار روپے کی امداد کا اعلان بھی کیا۔ وزیر اعظم کے دفتر نے ٹویٹ کیا؛ ’’وڈودرا ضلع میں ایک سڑک حادثے میں ہونے والے جانوں کے نقصان سے غمزدہ ہوں۔ سوگوار خاندانوں کے لئے تعزیت کا اظہار کرتا ہوں۔ میری پرارتھنا ہے کہ زخمی ہونے والے جلد صحت یاب ہوں۔ ہر ایک مرنے والے کے قریبی رشتے کو پی ایم این آر ایف سے 2 لاکھ روپے دیئے جائیں گے اور زخمی ہونے والوں کو 50 ہزار روپے دیے جائیں گے‘‘۔ ۔۔۔۔۔۔۔۔۔۔۔ ش ح۔ا گ۔ن ا۔
وزیراعظم نے سابق وزیراعظم آنجہانی راجیو گاندھی کی برسی پر انھیں کراج عقیدت پیش کیا ہے

وزیراعظم جناب نریندر مودی نے سابق وزیراعظم آنجہانی راجیو گاندھی کی برسی پر انھیں خراج عقیدت پیش کیا ہے۔ اپنے ایک ٹوئیٹ میں وزیراعظم نے کہا: ’’ہمارے سابق وزیراعظم آنجہانی راجیو گاندھی کو ، ان کی برسی پر خراج عقیدت۔‘‘
وزیر اعظم نے بیساکھی کے خاص موقع پر لوگوں کو مبارکباد پیش کی

نئی دہلی۔ 14 اپریل وزیر اعظم جناب نریندر مودی نے بیساکھی کے خاص موقع پر لوگوں کو مبارکباد پیش کی ہے۔ ایک ٹویٹ میں وزیر اعظم نے کہا؛ "سبھی کو بیساکھی کی مبارکباد۔ میری دعا ہے کہ یہ تہوار ہماری زندگیوں میں خوشی اور خوشحالی کے جذبے کو فروغ دے ۔ ہر کسی کو کامیابی اور خوشحالی نصیب ہو۔" ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
وزیر اعظم نے بہار دوس کے موقع پر بہار کے عوام کو مبارک باد پیش کی

نئی دلّی ، 22 مارچ؍ وزیر اعظم جناب نریندر مودی نے بہار دوس کے موقع پر بہار کے عوام کو مبارک باد پیش کی ہے ۔ وزیر اعظم نے اپنے پیغام میں کہا ہے کہ بہار دوس کے موقع پر بہار کے میرے تمام بھائیو ں اور بہنوں کو مبارک باد ۔ انہوں نے مزید کہا کہ زمانہ تاریخ کی ابتداء سے ہی قوم کی ترقی میں بہار کا تعاون مثالی اور گراں قدر ہے ۔ ۔ ۔ ۔ ۔ ۔
وزیر اعظم نے آندھرا پردیش کے یوم تاسیس کے موقع پر ریاست کے عوام کو مبارکباد دی ہے

وزیر اعظم جناب نریندرمودی نے آندھرا پردیش کے یوم تاسیس کے موقع پر ریاست کے عوام کو مبارکباد پیش کی ہے۔ ایک ٹویٹ میں وزیر اعظم نے کہا : ‘‘آندھرا پردیش کے یوم تاسیس کے موقع پر ریاست کی میری بہنوں اور بھائیوں کو مبارکباد۔آندھرا پردیش کے لوگ اپنی صلاحیتوں ، عزم مصمم اور اوللعزمی کیلئےمعروف ہیں۔یہی وجہ ہے کہ وہ بہت سے شعبوں میں کامیاب ہیں’’۔ ‘میری دعا ہے کہ آندھراپردیش کے عوام ہمیشہ خوش وخرم، صحت مند اور کامیاب رہیں۔’
وزیراعظم نے کپٹن جے نارائن پرساد نشاد کے انتقال پر تعزیت کا اظہار کیا

نئی دہلی،24؍دسمبر،وزیراعظم جناب نریندر مودی نے کیپٹن جے نارائن پرساد نشاد کے انتقال پر تعزیت کا اظہار کیا ہے۔ وزیراعظم نے اپنے پیغام میں کہا ہے کہ کیپٹن جے نارائن پرساد نشاد جی کے انتقال پر بہت دکھ ہوا۔ انہوں نے ہمارے ملک کی انتہائی جاں فشانی سے خدمت کی۔ بہار کی ترقی کے لئے کپتان کی نشاد کی کوششیں قا بل ذکر ہیں۔ غریبوں کو بااختیار بنانے کے ان کے کام کو ہمیشہ یاد رکھا جائے گا۔ ان کے اہل خانہ اور حامیوں سے میں اظہار تعزیت کرتا ہوں۔ ۔۔۔۔۔۔۔۔۔۔۔ ۰۰۰۰۰۰۰۰ (م ن-وا- ق ر)
وزیر اعظم کا فلم اداکارہ سری دیوی کے انتقال پرملال  پر  رنج و غم کا اظہار

نئی دہلی۔25 فروری وزیر اعظم نریندر مودی نے فلم اداکارہ سری دیوی کی غیر متوقع موت پر گہرے رنج و غم کا اظہار کیا ہے۔ وزیر اعظم نے کہا کہ “میں مشہور اداکارہ سری دیوی کی غیر متوقع موت سے نہایت غمزدہ ہوں۔ وہ فلم صنعت کی مشہور و معروف شخصیت تھیں، جنھوں نے اپنے طویل مدتی پیشہ ورانہ زندگی میں مختلف کردار ادا کیا اور ناقابل فراموش کردار ادا کیا۔ میں رنج و غم کی اس گھڑی میں ان کے اہل خانہ اور پرستاروں کے غم میں برابر کا شریک ہوں ۔ ’’ ۔۔۔۔۔۔۔۔۔۔۔۔۔۔۔۔۔۔۔۔۔ م ن ۔ رض۔ م ج۔ ت ح ,
وزیراعظم نے سابق وزیراعظم آنجہانی راجیو گاندھی کو اُن کے یوم پیدائش پر خراج عقیدت پیش کیا

وزیراعظم جناب نریندر مودی نے سابق وزیراعظم آنجہانی راجیو گاندھی کو ان کے یوم پیدائش پر خراج عقیدت پیش کیا ہے۔ ایک ٹوئیٹ میں وزیراعظم نے کہا: ’’ہمارے سابق وزیراعظم آنجہانی راجیو گاندھی کو ، ان کے یوم پیدائش پر خراج عقیدت۔‘‘
بالی میں منعقدہ جی-20 سربراہ اجلاس کے شانہ بہ شانہ آسٹریلیا کے وزیر اعظم کے ساتھ وزیر اعظم کی ملاقات

وزیر اعظم جناب نریندر مودی نے آج بالی میں منعقدہ جی-20 سربراہ اجلاس کے شانہ بہ شانہ آسٹریلیا کے وزیر اعظم عزت مآب جناب انتھونی البانیز سے ملاقات کی۔ دونوں قائدین نے جامع کلیدی شراکت داری کے تحت دونوں ممالک کے درمیان عمدہ تعلقات ، اور بھارت –آسٹریلیا کے درمیان باقاعدہ طور پر ہونے والی اعلیٰ سطحی بات چیت پر اطمینان کا اظہار کیا۔ دونوں قائدین نے دفاع، کاروبار، تعلیم، صاف ستھری توانائی اور دونوں ممالک کے عوام کے درمیان تعلقات کو عمیق بنانے میں ہوئی پیش رفت کا جائزہ لیا۔ تعلیم، خصوصاً اعلیٰ تعلیم، پیشہ وارانہ تعلیم، تربیت اور صلاحیت سازی کے شعبہ میں ادارہ جاتی شراکت داری پر تفصیلی بات چیت کی گئی۔ دونوں قائدین نے باہمی مفاد کے علاقائی اور عالمی موضوعات پر نظریات کا تبادلہ کیا۔ ان موضوعات میں مستحکم اور پر امن انڈو-پیسفک خطہ، موسمیات سے متعلق معاملات اور بھارت کی جی20 صدارت سے متعلق ان کا ساجھا نقطہ نظر شامل تھا۔ وزیر اعظم جلد از جلد بھارت میں وزیر اعظم البانیز کا خیرمقدم کرنے کے لیے پرجوش ہیں۔
وزیراعظم  نے ڈی ڈی فری ڈش پر اپنے ریاستی دور درشن چینل حاصل کرنے کے لیے عوام کو مبارکباد دی

نئی دہلی،09/مارچ وزیر اعظم جناب نریندر مودی نے عوام کو اس بات کے لیے مبارک باد پیش کی ہے کہ وہ پہلی بار ڈی ڈی فری ڈش پر اپنی ریاست کے دوردرشن چینل دیکھ سکیں گے۔ وزیر اعظم نے کہا کہ ‘‘مجھے یہ جان کر خوشی ہوئی ہے کہ پرسار بھارتی نے ڈی ڈی فری ڈش کے ذریعے ہندوستان کے سیٹلائٹ فٹ پرنٹ پر 11 مزید ریاستی ڈی ڈی چینلوں کو شامل کیا ہے۔ ان میں شمال مشرقی ریاستوں کے لیے پانچ چینل شامل ہیں۔ علاقائی ثقافت کو مستحکم کرنے اور لوگوں کی خواہشات کو پورا کرنے میں یہ بہت مؤثر ہوں گے۔ چھتیس گڑھ، گوا، ہریانہ، ہماچل پردیش، جھارکھنڈ، منی پور، میگھالیہ، میزورم، ناگالینڈ، تری پورہ اور اتراکھنڈ کے عوام کو پہلی بار ڈی ڈی فری ڈش پر اپنے دور درشن چینل ملنے پر مبارک باد’’۔ ۔ ۔ ۔ ۔ ۔ ۔ ۔ ۔ ۔ ۔ ( م ن ۔ا گ۔ را ۔ 09 – 03 – 2019)
اسٹارٹ اپس بھارت کو خود منحصر بنانے میں ایک اہم رول ادا کر رہے ہیں:وزیر اعظم مودی

وزیر اعظم جناب نریندر مودی نے کورونا بحران کے دوران آتم نربھرتا کے تئیں بھارت کے اسٹارٹ اپس کے رول کی تعریف کی ہے۔ وہ ’پرارمبھ: اسٹارٹ اپ انڈیا انٹرنیشنل سمٹ‘ سے آج ویڈیو کانفرنسگ کے ذریعے خطاب کر رہے تھے۔ وزیر اعظم نے اظہار خیال کرتے ہوئے کہا کہ 45 فیصد اسٹارٹ اپس دوسرے اور تیسرے درجے کے شہروں میں واقع ہیں۔ اور یہ مقامی مصنوعات کے لیے برانڈ امبیسڈر کے طور پر کام کر رہے ہیں۔ ہر ریاست اپنے مقامی وسائل کے مطابق ان اسٹارٹ اپس کی مدد کر رہی ہے اور ان کی آبیاری کر رہی ہے۔ اس وقت ملک کے 80 فیصد اضلاع اسٹارٹ اپ انڈیا مشن کا حصہ ہیں۔ وزیر اعظم نے کہا کہ خوراک اور زراعت کے شعبے میں نئے امکانات ہیں کیونکہ لوگ اپنی خوراک کے بارے میں زیادہ حساس ہوتے جارہے ہیں۔ بھارت میں ان شعبوں کی ترقی پر خصوصی توجہ دی ہے اور ایک لاکھ کروڑ روپئے کے سرمایے سے ایک ایگری انفرا فنڈ قائم کیا گیا ہے۔ان نئے امکانات کے ساتھ اسٹارٹ اپس کسانوں کے ساتھ تال میل کر رہے ہیں اور مصنوعات کو آسانی کے ساتھ اور معیاری اعتبار سے کھیتوں سے میز تک لانے کےلیے ایک اہم رول ادا کر رہے ہیں۔ وزیر اعظم نے کورونا بحران کے دوران آتم نربھرتا میں ان کے رول کو اجاگر کیا۔ اسٹارٹ اپس نے سنیٹائزروں، پی پی ای کٹس اور متعلقہ سپلائی چین کی فراہمی کو یقینی بنانے میں ایک بڑا کردار ادا کیاہے۔ انھوں نے مقامی ضرورتوں مثلاً دال چاول وغیرہ گھروں پر دواؤوں کی فراہمی، صف اول کے جانبازوں کو ایک جگہ سے دوسری جگہ پہنچانے اور آن لائن کتابیں وغیرہ کی فراہمی میں ایک کھرا رول ادا کیا ہے۔ وزیر اعظم نے مصیبت کے وقت میں موقع تلاش کرنے کے اسٹارٹ اپس جذبے کی تعریف کی اور مصیبت کے زمانے میں انھوں نے جو اعتماد پیدا کیا ہے اس کی ستائش کی۔
وزیر اعظم 22 دسمبر کو اے ایم یو کی صد سالہ تقریبات سے خطاب کریں گے

نئی لّی ، 20 دسمبر/ وزیر اعظم نریندر مودی 22 دسمبر ، 2020 ء کو دن میں 11 بجے ویڈیو کانفرنسنگ کے ذریعے علی گڑھ مسلم یونیورسٹی کی صد سالہ تقریبات سے خطاب کریں گے ۔ وزیر اعظم اِس موقع پر ایک ڈاک ٹکٹ بھی جاری کریں گے ۔ یونیورسٹی کے چانسلر سیدنا مفضل سیف الدین اور تعلیم کے مرکزی وزیر جناب رمیش پوکھریال نشنک بھی اس موقع پر موجود ہوں گے ۔ اے ایم یو کے بارے میں اے ایم یو 1920 ء میں ، محمدن اینگلو اوریئنٹل ( ایم اے او ) کالج کو ایک مرکزی یونیورسٹی کے طور پر فروغ دیتے ہوئے انڈین لیجسلیٹیو کونسل کے ایک قانون کے تحت یونیورسٹی کی شکل دی گئی تھی ۔ ایم اے او کالج کا قیام سر سید احمد خان نے 1877 ء میں کیا تھا ۔ یونیورسٹی کا کیمپس اتر پردیش کے شہر علی گڑھ میں 467.6 ہیکٹیئر اراضی پر محیط ہے ۔ اس کے تین بیرونی کیمپس سینٹر بھی ہیں ، جو ملا ّ پورم ( کیرالہ ) ، مرشد آباد – جانگی پور ( مغربی بنگال ) اور کشن گنج ( بہار ) میں واقع ہیں ۔ ۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔ ( م ن ۔ و ا ۔ ع ا )
وزیراعظم  نے ’’ ایز آف  ڈوئنگ بزنس   گرینڈ چیلنج   ‘‘  لانچ کیا  
صنعتی دنیا کے نمائندگان سے خطاب

نئی دہلی20 نومبر۔وزیراعظم جناب نریندر مودی نے آج نئی دہلی کے لوک کلیان مارگ میں منعقد ایک تقریب میں ،’’ ایز آف ڈوئنگ بزنس گرینڈ چیلنج ‘‘ کا آغاز کیا ۔ اس چیلنج کا مقصد آرٹی فیشیل انٹیلی جنس ، انٹرنیٹ ، بگ ڈاٹا اینالیٹکس ، بلاک چین اور دیگر اقسام کی جدید ترین ٹکنالوجی پر مبنی جدت طراز نظریات کو سرکار کے عمل میں اصلاحات کے لئے زیر استعمال لایا جانا چاہئے ۔ واضح ہوکہ گرینڈ چیلنج کے لئے یہ پلیٹ فارم اسٹارٹ اپ انڈیا کا ایک پورٹل ہے ۔ اس موقع پر موجود حاضرین سے خطاب کرتے ہوئےوزیراعظم نے صنعتی دنیا کے نمائندوں اور دیگر حضرات کو خطاب کے دوران ، ایز آف ڈوئنگ بزنس (ای او ڈی بی ) کی درجہ بندی میں ہندوستان کے درجے میں بہتری کے لئے کوششوں کی ستائش کی ۔ انہوں نے یاد دلایا کہ جب ہم نے ہندوستان کے لئے پہلی بار یہ تصور پیش کیا تھا ۔ جس کا مقصد ای او ڈی بی کے میدان کے 50 شرکا کے دائرے کو توڑنا تھا ، تو اس پر شکوک وشبہات کا اظہار کیا گیا تھا تاہم پچھلے چار برسوں کے مختصر عرصے میں ہی اس میں نمایاں بہتری نظر آنے لگی ہے اور ای او ڈی بی کی درجہ بندی میں ہندوستان نے اس مختصر مدت میں 65 مقامات سرکئے ہیں۔ مرکزی اور ریاستی سرکار وں نے مقابلہ جاتی وفاقیت کے جذبے سے اسے بہتر بنانے کے لئے مل کر کام کیا ہے ۔ وزیر اعظم نے اپنی تقریر میں آگے کہا کہ مرکزی سرکار پالیسی سے چلنے والی حکمرانی اورقابل پیش گوئی کی پالیسی پر زور دیتی رہی ہے ۔ انہوں نے کہا کہ مرکزی سرکار جن اصلاحات پر کام کررہی ہے ، ان کا مقصد آئندہ نسلوں کے لئے ’’ ایز آف ڈوئنگ ‘‘کو بہتر بنانا ہے ۔ آج ایک چھوٹا کاروباری بھی آسانی کے ساتھ کاروبار کرسکتا ہے اور بجلی کا کنکشن حاصل کرنے جیسے عمل کو بھی سہل آسان بنادیا گیا ہے ۔ انہوں نے کہا کہ کاروباری تنازعات کو فیصل کرنے کے لئے صرف ہونےوالے وقت میں کمی کے نشانے کو حاصل کرنے کے لئے اور درآمد شدہ سامان کی منظوری حاصل کرنے کے لئے چار برس سے کم مدت کے اندر ہی 1400 سے زائد قدیمی قوانین کو نئی شکل دی گئی ہے ۔ اس کے ساتھ ہی کاروباری تنازعات کے فیصلے میں صرف ہونےو الے وقت میں بھی نمایاں کمی ہوئی ہے۔ وزیر اعظم نے اپنی تقریر میں ان دیگر میدانوں کا بھی ذکر کیا ،جہاں زبردست مثبت اقدام کئے گئے ہیں اور ایم ایس ایم ای سیکٹر کے لئے بھی محض 29 منٹ میں ایک کروڑروپے تک کے قرض کی فراہمی کے ذریعہ معاونتی اقدام کئے گئے ہیں۔ وزیراعظم نے اپنی تقریر میں مزید کہا کہ آج بین الاقوامی مالیتی فنڈ اور موڈی جیسی عالمی تنظیموں کو بھی ہندوستان کے مستقبل پر از حد بھروسہ پیدا ہوگیا ہے اور ان کا موقف بھی ہندوستان کے تئیں مثبت ہوگیا ہے ۔ انہوں نے کہا کہ اس کا مقصد ہندوستان کو مختصر ترین مدت میں پانچ کھرب ڈالر کی مالیت کی معیشت بنانا ہے ۔ انہوں نے کہا کہ معیشت کے ہرشعبے میں بہتری پیدا کرنا ازحد ضروری ہے اور مرکزی سرکار بھی ایک ایسی صنعتی پالیسی کی تیاری پر کام کررہی ہے، جو موجودہ حقائق کی وسیع تر اور موثر عکا س ہوں ۔ وزیراعظم نے اس موقع پر اپنی تقریر کے آخر میں کہا کہ عمل آوری میں انسانی مداخلت کو کم سے کم کیا جانا چاہئے اور جدید اورڈجیٹل ٹکنالوجی کا استعمال کیا جانا چاہئے ۔ انہوں نے کہا کہ اس پر مبنی کام کی ثقافت ، پالیسی پر چلنے والی حکمرانی کو فرو ع دے گی۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیر اعظم جناب نریندر مودی اور کمبوڈیا کے وزیر اعظم عالی جناب سندچ اکا موہ سینہ پیڈے ٹیکو ہو سین کے مابین ٹیلی فون پر گفت و شنید

نئی دہلی ،10جون2020: وزیر اعظم جناب نریندر مودی نے آج کمبوڈیا کے وزیر اعظم عالی جناب سندچ اکا موہ سینہ پیڈے ٹیکو ہو سین سے ٹیلی فون پر گفت وشنید کی۔ دونوں رہنما ؤں نے کووڈ-19وبائی مرض کے موضوع پر تبادلہ خیال کئے۔ دونوں رہنما ؤں نے ایک دوسرے کی امداد کے لئے جاری تعاون کو برقرار رکھنے پر اتفاق کیا اور ساتھ ہی ساتھ ایک دوسرے کے یہاں مقیم باشندگان کے محفوظ انخلاء پر بھی اتفاق کیا۔ وزیراعظم نے بھارت کی اس عہد بندگی کا اعادہ کیا کہ بھارت کمبوڈیا کے ساتھ اپنے تعلقات کو مزید مستحکم بنانے کے خواہاں ہے ، کیونکہ کمبوڈیا بھارت کے ساتھ تہذیبی ، ثقافتی تعلقات کے لحاظ سے آسیان کا ایک اہم رکن رہاہے۔ دونوں رہنماؤں نے آئی ٹی ای سی اسکیم اور فوری طورپر اثر انداز ہونے والے پروجیکٹوں کے سلسلے میں ،جن کا تعلق میکانگ –گنگا تعاون فریم ورک سے ہے، صلاحیت سازی سمیت دونوں ممالک کے مابین استوار مضبوط ترقیاتی شراکت داری پر بھی نظر ثانی کی۔ کمبوڈیا کے وزیر اعظم نے بتایا کہ کمبوڈیا بھارت کے ساتھ اپنے تعلقات کو از حد اہمیت دیتا ہے۔وزیر اعظم نے بھی اپنی جانب سے ایسے ہی جذبات کا اظہار کیا اور بھارت کی ایکٹ ایسٹ پالیسی کے سلسلے میں کمبوڈیا کے قابل قدر کردار کو اُجاگر کیا۔
لمبنی، نیپال میں بدھ جینتی تقریبات

وزیر اعظم جناب نریندر مودی نے لمبنی ، نیپال میں انٹر نیشنل کنونشن سنٹر اور میڈیٹیشن ہال میں 2566 ویں بدھ جینتی تقریبات میں شرکت کی۔ ان کے ہمراہ نیپال کے وزیر اعظم عزت مآب شیر بہادر دیوبا اور ان کی اہلیہ ڈاکٹر آرزورانا دیوبا بھی تھیں۔ نیپال کے ثقافت ، سیاحت اور شہری ہوابازی کے وزیر جناب پریم بہادر آلے، جو لمبنی ڈیولپمنٹ ٹرسٹ کے چیئرمین ہیں، لمبنی کے وزیر اعلیٰ جناب کُل پرساد کے سی،وائس چیئرمین آف ایل ڈی ٹی، عزت مآب میتیا شاکیہ پتا اور حکومت نیپال کے متعدد وزراء اور دیگر اکابرین اس موقع پر موجود تھے۔ دونوں وزراء اعظم نے ڈھائی ہزار کے قریب حاضرین کو خطاب کیا۔ وہاں موجود لوگوں میں بھکشو، بدھسٹ اسکالر اور بین الاقوامی شرکاء شامل تھے۔
وزیر اعظم نے سائنسی برادری سے سائنس، ٹکنالوجی اور صنعت میں قدر پیدا کرنے کے چکر کومستحکم کرنے کا مطالبہ کیا

وزیر اعظم نریندر مودی نے آج سائنسی برادری کو بڑے پیمانے پر سائنس کے ویلیو ایڈیشن سائیکل کو فروغ دینے کی تحریک دی۔ وہ آج نیشنل میٹرولوجی کنکلیو 2021 کے موقع پر خطاب کر رہے تھے، جہاں انہوں نے قومی جوہری ٹائم اسکیل اور بھارتیہ نردیشک دراویہ پرنالی کو قوم کے نام وقف کیا اور ویڈیو کانفرنس کے ذریعے قومی ماحولیاتی معیارات لیبارٹری کا سنگ بنیاد رکھا۔ وزیر اعظم نے کہا کہ تاریخی طور پر کسی بھی ملک نے سائنس کو فروغ دینے کی اپنی کوششوں میں براہ راست ارتباط کے ذریعے ہی پیش رفت کی ہے۔ انہوں نے اسے سائنس، ٹیکنالوجی اور صنعت کے ‘قدر پیدا کرنے کے چکر ’ قرار دیا۔ مزید وضاحت کرتے ہوئے وزیر اعظم نے کہا کہ ایک سائنسی ایجاد ایک ٹکنالوجی پیدا کرتی ہے اور ٹکنالوجی کی صنعت کی ترقی کا باعث بنتی ہے۔ اس کے نتیجے میں یہ صنعت نئی تحقیق کے لئے سائنس میں مزید سرمایہ کاری کرتی ہے۔ یہ چکر ہمیں نئے امکانات کی طرف لے جاتا ہے۔ وزیر اعظم نے کہا کہ قدر کے اس چکر کو آگے بڑھانے میں سی ایس آئی آر-این پی ایل نے اہم کردار ادا کیاہے۔ جناب مودی نے کہا کہ آج کی دنیا میں بڑے پیمانے پر سائنس کی قدر کی پیداوار کا چکر بہت ہی اہم ہو گیا ہے، خصوصاً جب ملک آتم نربھر انڈیا کے ہدف کے ساتھ آگے بڑھ رہا ہے۔ وزیر اعظم نے سی ایس آئی آر-این پی ایل قومی جوہری ٹائم اسکیل پر خوشی کا اظہار کیا، جسے انہوں نے آج انسانیت کے لئے وقف کیا۔ انہوں نے کہا کہ ہندوستان ایک نینو سیکنڈ کے رینج میں وقت کی پیمائش کرنے میں خودکفیل ہوگیا ہے۔ 2.8 نینو سیکنڈ کی درستگی کی سطح کو حاصل کرنا اپنے آپ میں ایک بہت بڑی صلاحیت ہے۔ اب ہندوستانی معیاری وقت بین الاقوامی معیاری وقت 3 نینو سیکنڈ سے کم کی درستگی کی حد کے ساتھ بالکل میچ کر رہا ہے۔ یہ اسرو جیسی تنظیموں کے لئے ایک بڑی مدد ہوگی، جو جدید ترین ٹیکنالوجی کے ساتھ کام کر رہی ہے۔ بینک کاری، ریلوے، دفاع، صحت، ٹیلی مواصلات، موسم کی پیش گوئی، قدرتی آفات کے بندوبست اور اسی طرح کے بہت سے شعبوں سے متعلق جدید ٹیکنالوجی کو اس حصولیابی سے بہت فائدہ ہوگا۔ وزیر اعظم نے 4.0 انڈسٹری میں ہندوستان کے کردار کو مستحکم کرنے میں ٹائم اسکیل کےکردار پر بھی روشنی ڈالی۔ ہندوستان ماحولیات کے شعبے میں ایک سرکردہ پوزیشن کی طرف گامزن ہے۔ اب بھی ٹیکنالوجی کے لیے اور ہوا کے معیار اور آلودگی اخراج کی پیمائش کے لیے ہندوستان دوسروں پر منحصر ہے۔ اس کامیابی سے اس شعبے میں ملک کی خود کفالت کی راہ ہموار ہوگی اور آلودگی پر قابو پانے کے لئے زیادہ موثر اور سستا سامان تیار ہوگا۔ اس سے ہوا کے معیار اور اخراج کی ٹیکنالوجی سے متعلق ٹیکنالوجیز کے لئے عالمی منڈی میں ہندوستان کا حصہ بھی بڑھ جائے گا۔ ہم نے اپنے سائنسدانوں کی مستقل کوششوں کے ذریعہ یہ کامیابی حاصل کی ہے۔ ۔۔۔۔۔۔۔۔۔۔۔  م ن۔ م ع ۔ ت ع۔
گجرات میں اتلاف جان پر وزیر اعظم کی تعزیت

نئی دلّی ، 18 اپریل ؍وزیر اعظم جناب نریندر مودی نے گجرات کے مختلف حصوں میں غیر موسمی بارش اور آندھی طوفان کے باعث ہوئی ہلاکتوں پر صدمے کا اظہار کیا ہے ۔ وزیر اعظم نے کہا ہے کہ ’’ گجرات کے مختلف حصوں میں غیر مو سمی بارش اور آندھی طوفان سے ہوئی ہلاکتوں سے مجھے صدمہ پہنچا ہے ۔ میں سو گوار کنبوں کے غم میں شریک ہوں ۔ حکام صورت حال کی کڑی نگرانی کر رہے ہیں ۔ متاثرہ لوگوں کو ہر ممکن امداد فراہم کرا ئی جا رہی ہے ۔ ‘‘ وزیر اعظم نے گجرات کے مختلف حصوں میں غیر موسمی بارش اور آندھی و طوفان کی وجہ سے ہلاک ہونے والوں کے قریبی پسما ندگا ن کے لئے وزیر اعظم کے قومی راحت فنڈ سے دو لاکھ روپئے فی کس کے حساب سے امداد منظور کی ہے ۔ وزیر اعظم نے گجرات کے مختلف حصوں میں غیر موسمی بارش اور آندھی و طوفان سے زخموں ہونے والوں کے لئے بھی پچاس ہزار روپئے فی کس کے حساب سے رقم منظور کی ہے ۔ ۔ ۔ ۔ ۔ ۔ ۔
وزیراعظم نریندر مودی 12؍ اکتوبر کو این ایچ آر سی کے یوم تاسیس کی سلور جبلی تقریب میں شرکت کریں گے

نئی دہلی،11 اکتوبر/ وزیراعظم جناب نریندر مودی 12؍ اکتوبر کو نئی دلی میں انسانی حقوق کے قومی کمیشن یعنی این ایچ آر سی کے یوم تاسیس کی سلور جبلی تقریب میں شرکت کریں گے ۔ وزیراعظم اس موقع پر ایک ڈاک ٹکٹ اور ایک خصوصی لفافہ جاری کریں گے۔ جناب مودی این ایچ آر سی کی ویب سائٹ کی ایک نئی شکل کا بھی آغاز کریں گے۔ یہ ویب سائٹ آسان اور سہل ہوگی اور اسے آسانی سے استعمال کیا جا سکے گا اور اس کی خصوصی ضرورتوں کے ساتھ لوگوں تک رسائی ہو گی۔ وزیراعظم ایک مجمے سے بھی خطاب کریں گے۔ 5299o.
وزیر اعظم 27 ستمبر کو پردھان منتری ڈجیٹل صحتی مشن کا آغاز کریں گے

نئی دہلی، 26 ستمبر 2021: ایک تاریخی پہل قدمی کے تحت، وزیر اعظم جناب نریندر مودی 27 ستمبر کو صبح 11 بجے ویڈیو کانفرنسنگ کے توسط سے پردھان منتری ڈجیٹل مشن (پی ایم۔ ڈی ایچ ایم) کا آغاز کریں گے۔ بعد ازاں، وزیر اعظم اس موقع پر خطاب بھی کریں گے۔ وزیر اعظم نے 15 اگست 2020 کو لال قلعہ کی فصیل سے قومی ڈجیٹل صحتی مشن کے پائلٹ پروجیکٹ کا اعلان کیا تھا۔ فی الوقت، پی ایم۔ ڈی ایچ ایم کو مرکز کے زیر انتظام چھ علاقوں میں شروعاتی مرحلے کے تحت نافذ کیا جا رہا ہے۔ پی ایم۔ ڈی ایچ ایم کا ملک گیر سطح پر آغاز این ایچ اے کی آیوشمان بھارت پردھان منتری جن آروگیہ یوجنا (اے بی پی ایم۔ جے اے وائی) کی تیسری سالگرہ کے ساتھ ہی کیا جا رہا ہے۔ اس موقع پر مرکزی وزیر صحت بھی موجود رہیں گے۔ پردھان منتری ڈجیٹل صحتی مشن (پی ایم۔ ڈی ایچ ایم) کے بارے میں جن دھن ،آدھار اور موبائل (جے اے ایم) تثلیث اور حکومت کی دیگر ڈجیٹل پہل قدمیوں کی شکل میں رکھی گئی بنیادوں پر، پی ایم۔ ڈی ایچ ایم صحت سے متعلق شخصی معلومات کا تحفظ، رازداری، اور انفرادیت کو یقینی بناتے ہوئے ایک وسیع سلسلے کے پروویژن کے توسط اعداد و شمار، اطلاعات اور معلومات کا ایک آسان آن لائن پلیٹ تیار کرے گا جس سے بنیادی ڈھانچہ خدمات کے ساتھ ساتھ انٹر آپریبل اور معیارات پر مبنی ڈجیٹل نظام کا فائدہ اٹھایا جا سکے گا۔ اس مہم کے تحت شہریوں کی رضامندی سے صحتی ریکارڈ تک رسائی اور باہمی تبادلے کو ممکن بنایا جا سکے گا۔ پی ایم۔ ڈی ایچ ایم کے کلیدی عناصر میں ہر ایک شہری کے لئے ایک صحتی آئی ڈی شامل ہے جو ان کے صحت کھاتے کے طور پر بھی کام کرے گی، جس سے انفرادی صحتی ریکارڈ کو موبائل ایپلی کیشن کی مدد سے مربوط کیا جا سکتا ہے اور دیکھا جا سکتا ہے۔ اس کے تحت، حفظانِ صحت پیشہ واران رجسٹری (ایچ پی آر) اور حفظانِ صحت سہولیات رجسٹریز (ایچ ایف آر)جدید اور روایتی نظام ادویہ دونوں ہی شعبوں میں تمام صحتی خدمات فراہم کاروں کے لئے کاروبار میں آسانی کو بھی یقینی بنائیں گے۔ مہم کے ایک حصے کے طور پر تیار کیا گیا پی ایم۔ ڈی ایچ ایم سینڈ باکس، تکنالوجی اور پروڈکٹ جانچ کے لئے ایک ڈھانچے کے طور پر کام کرے گا اور ایسے نجی اداروں کو بھی تعاون فراہم کرے گا، جو قومی ڈجیٹل صحتی ایکونظام کا حصہ بنتے ہوئے صحتی اطلاع فراہم کار یا صحتی اطلاع استعمال کنندہ اور پی ایم۔ ڈی ایچ ایم کے تیار بلاکس کے ساتھ مہارت سے خود کو مربوط کرنے کی منشا رکھتے ہیں۔ ادائیگی کے معاملے میں انقلابی تبدیلی کے طور پر یونیفائیڈ پے منٹس انٹرفیس کے ذریعہ اداکیے گئے کردار کی طرح یہ مہم ڈجیٹل صحتی ایکونظام کے اندر بھی انٹر آپریبلٹی لائے گی اور اس کے توسط سے شہری محض ایک کلک کے ذریعہ صحتی سہولتوں تک رسائی حاصل کر سکیں گے۔
وزیر اعظم  کا 4 نومبر 2017 کو کاروبار کرنا آسان پر منعقدہ تقریب سے خطاب

نئی دہلی۔04 نومبر؛ عالمی بینک کی سی ای او محترمہ کرسٹینا جیو رجیوا، وزرا کی کونسل کے میرے رفقا کار، سینئر افسران، کاروباری عہدیداران، خواتین و حضرات! آج گرو پرو کا تہوار ہے۔ گرو نانک دیو جی کو یاد کرنے سے ملک کی یکجہتی اور سچائی کی تحریک حاصل ہوتی ہے۔ دو سال بعد گرونانک دیو جی کا 550 واں پرکاش پرو منانے کا دنیا کو موقع ملنے والا ہے۔ ایسے گرو کو پرنام کرتے ہوئے میں سبھی کو مبارکباد پیش کرتا ہوں۔ مجھے یہاں آکر بہت خوشی ہوئی ہے۔ یہاں جشن کا جو سماں ہے اسے میں محسوس کر رہا ہوں۔ عالمی بینک نے کاروبار کرنے میں آسانی سے متعلق کیے گئے کام کو تسلیم کیا ہے۔ ہم اب کاروبار میں آسانی سے متعلق درجہ بندی کے سرفہرست 100 ممالک میں شامل ہو گئے ہیں۔ تین سال کی قلیل مدت میں ہم نے 42 رینک کی بہتری حاصل کی ہے۔ میں کرسٹینا جیورجیوا کا مشکور ہوں کہ وہ اس موقعے پر یہاں موجود ہیں ۔ اس سے عالمی بینک کی اس عہد بستگی کی عکاسی ہوتی ہے جس کے تحت معیشت اور سماج کے فائدے کے لیے کی جانے والی اصلاحات سے متعلق ممالک کی حوصلہ افزائی کی جاتی ہے۔ ان کی موجودگی سے آنے والے دنوں میں بہتر کارکردگی کے لیے ہماری ٹیم کی حوصلہ افزائی ہوگی۔ گزشتہ تین برسوں میں میں نے بار بار گھریلو اور غیرملکی سرمایہ کاروں کو کہا ہے کہ ہم ہندوستان میں کاروبار میں آسانی سے متعلق بہتری کے لیے کوششیں کر رہے ہیں۔ اور دو ستوں ہندوستان نے اسے کر دکھایا ہے۔ اس سال ہندوستان کی رینکنگ میں جو بہتری آئی ہے وہ سب سے زیادہ ہے۔ اس سے ہندوستان کی صف اول کے اصلاح کار کے طور پر نشاندہی ہوتی ہے۔ اس کے لیے جن لوگوں نے کام کیا ہے میں ان سبھی کا مشکور ہوں۔ آپ نے ملک کا سرفخر سے اونچا کر دیا ہے۔
وزیراعظم نے قومی یومِ بحر کے موقع پر ہندوستان کی عظیم الشان بحری تاریخ  کا تذکرہ کیا

وزیراعظم جناب نریندر مودی نے قومی یومِ بحر کے موقع پر ہندوستان کی عظیم الشان بحری تاریخ کاتذکرہ کیا ہے۔ہندوستان کی اقتصادی ترقی کے سلسلے میں بحری شعبے کی اہمیت کا تذکرہ کرتے ہوئے، انہوں نے کہا کہ گزشتہ 8 برسوں کے دوران ہندوستان کی حکومت نے بندرگاہ کے ذریعہ ہونے والی ترقی پر توجہ دی ہے۔جو اقتصادی ترقی اور ایک آتم نربھر بھارت کی تعمیر کے لئے لازمی ہے۔انہوں نے زور دیتے ہوئے یہ بھی کہا کہ سمندری ماحولیاتی نظام اور تنوع کو یقینی بنانے کے لئے بھارتی حکومت مناسب دیکھ بھال کررہی ہے۔ سلسلہ وار ٹوئیٹس میں، وزیراعظم نے کہا : ‘‘آج قومی یومِ بحر کے موقع پر ہم اپنی عظیم الشان بحری تاریخ کو یاد کرتے ہیں اور ہندوستان کی اقتصادی ترقی کے سلسلے میں بحری شعبے کی اہمیت کو اجاگر کرتے ہیں۔گزشتہ آٹھ برسوں کے دوران ہمارے بحری شعبے نے نئی بلندیوں کو سر کیا ہے اور تجارت اور کاروباری سرگرمیوں کے فروغ میں اپنا تعاون پیش کیا ہے۔’’ ‘‘گزشتہ آٹھ برسوں کے دوران بھارتی حکومت نے بندرگاہ کے ذریعے ہونے والی ترقی پر توجہ مرکوز کی ہے،جس میں بندرگاہ کی صلاحیتوں کو توسیع دینا اور موجودہ نظام کو زیادہ کارگر بنانا شامل ہے۔ آبی گزرگاہوں کو استعمال کیا جارہا ہے تاکہ نئی مارکیٹوں تک ہندوستانی مصنوعات کی رسائی کو یقینی بنایا جاسکے۔’’ ‘‘اس وقت جب کہ ہم اقتصادی ترقی اور ایک آتم نربھر بھارت کی تعمیر کے لئے بحری شعبے سے استفادہ کررہے ہیں، ہم سمندری ماحولیاتی نظام اور تنوع کو یقینی بنانے کے لئے مناسب اقدامات بھی کررہے ہیں،جس پر ہندوستان کو فخر ہے اور جس کو ہم نے محفوظ رکھا ہے۔’’